חנק מלגשי

חנק מלגשי (שם מדעי: Acrantophis) הוא סוג הכולל שני מינים של נחשי חנק ממשפחת החנקיים החיים בטבע במדגסקר ומכאן שמם. הם אינם קרובים לנחשי הפיתון, החיים באפריקה ובאסיה.

נחשים אלו חיים על קרקע היער והם מזכירים במראם את הרב חנק הדרום אמריקאי. אורכם יכול להגיע לשלושה מטרים והם הנחשים הגדולים ביותר במדגסקר. כמו רוב הנחשים הם ציידי הניזונים מיונקים קטנים, לטאות ועופות על ידי לחיצת שריריהם עד לחניקת הטרף. הם מוסווים ביותר על קרקע היער מה שעוזר להם להתגנב אל טרפם וגם לא להתגלות על ידי טורפים כמו עופות דורסים או הפוסה של מדגסקר.

מיון
בסוג זה 2 מינים קיימים:
חנק קרקע מלגשי (Acrantophis madagascariensis)
חנק דומריל מלגשי (Acrantophis dumerili)

המין חנק עצים מלגשי (Sanzinia madagascariensis) בעבר היה בסוג אך הועבר למין עצמאי השייך לאותה תת-משפחה במשפחת החנקיים.

קישורים חיצוניים

בעלי חיים שתוארו ב-1863
טקסונים שתוארו בידי גיורגיו ז'אן
חנקיים